㚻姦

㚻姦狹義上係指男人夾硬屌其他男人屎窟，廣義上包埋其他夾粗來嘅男男性行為。

語源 
《漢語大字典》等多部字典都有收錄「㚻」， 呢個字可以指代男男性關係。「姦」嘅意思之一係「唔正當嘅性行為」。兩個字一齊用嘅例子有：《清律‧刑律‧犯姦》書：「惡徒夥眾將良人子弟搶去，強行㚻姦者，無論曾否殺人，仍照光棍例。為首者，擬斬立決。」

詳細 
被男性㚻姦對於男性來講一直受到強烈嘅污名化，根據心理學家薩拉‧克羅爾博士嘅研究表明，被男性㚻姦嘅男性受害者多數會選擇沉默，淨係唔到十分之一嘅人會將呢件事講出來。整體來講，男性㚻姦受害者都缺乏支持嘅管道，法律或制度對呢種犯罪嘅處理方式都唔係好週全。

一啲研究認為，男性對男性嘅監獄強姦同女性對女性嘅監獄強姦係比一般人群入面常見嘅強姦類型更加普遍，而男性㚻姦男性已經被視為戰爭入面嘅恐怖武器。研究記錄顯示，喺烏干達、智利、希臘、克羅地亞、伊朗、科威特、前蘇聯同前南斯拉夫嘅戰爭入面有將男性㚻姦男性作為戰爭或政治侵略武器嘅記錄。喺1980年一項對薩爾瓦多名男性政治犯嘅調查發現，有76%嘅受訪者表示自己曾經至少受到過一次性酷刑。而一項對塞拉耶佛6000名集中營囚犯嘅研究發現，有80%嘅男性曾經被㚻姦。而喺敘利亞內戰嘅案例入面，有男囚喺待處決期間遭受性虐待，例如被逼坐喺碎玻璃樽上面，再將一袋水掛喺佢嘅生殖器上，或者被逼㚻姦另一名待處決嘅男囚，被啲官員睇開心。

㚻
 強姦

類:強姦
類:男色
類:男男性行為
類:對男性嘅暴力行為
類:性罪行
類:性暴力
類:基於性別嘅暴力行為